Jean-Bédel Bokassa
<s>Žan-Bedel Bokasa (; Bobangi, 22. februar 1921 — Bangi, 3. novembar 1996), poznat i kao car Bokasa I od Centralne Afrike ili Salah Edin Ahmed Bokasa, bio je vojni diktator i doživotni predsednik Centralnoafričke Republike od 1. januara 1966. i car Centralnoafričkog carstva od 4. decembra 1976. do 20. septembra 1979. kada je zbačen.</s>

<s>Bokasa je rođen 22. februara 1921. kao jedno od dvanaestoro dece poglavice sela Bobangi, na ivici tropske šume oko 80 kilometara od Bangija.</s><s>Otac mu je ubijen 1927, a majka je izvršila samoubistvo.</s><s>Odrastao je u hrišćanskom misionarskom internatu.</s><s>Učitelji u školi su mu dali ime Žan-Bedel.</s><s>Pridružio se vojsci 1939.</s><s>Borio se u Drugom svetskom ratu u Kongu i Evropi na strani Slobodnih francuskih snaga.</s><s>Posle se borio u Indokini i Alžiru.</s><s>Vojnim snagama Centralnoafričke Republike pridružio se 1. januara 1962. gde je brzo napredovao.</s><s>Predsednik države i Bokasin rođak David Dako ga je 1964. postavio na položaj šefa generalštaba.</s>

<s>Bokasa je na vlast došao vojnim udarom 1. januara 1966. i postao predsednik Centralnoafričke Republike.</s><s>Iako je njegov režim sproveo mnoga ubistva i zločine, bio je relativno popularan.</s><s>Zagovarao je blisku saradnju susednih afričkih zemalja i uživao podršku Francuske.</s><s>Osuđivao je korupciju i buržoaziju, a cenio zemljoradnju.</s><s>Sredinom 1970ih deklarisao se kao musliman i promenio ime (Salah Edin Ahmed Bokasa) da bi dobio finansijsku pomoć Libije.</s><s>Dana 4. decembra 1976. proglasio se za cara Bokasu I, a država je dobila ime Centralnoafričko carstvo.</s><s>Godinu dana kasnije odžana je raskošna ceremonija krunisanja sa 5000 zvanica koja je bila inspirisana ceremonijom krunisanja Napoleona 1804.</s><s>Do 1979.</s><s>Bokasina popularnost je opala.</s><s>Januara te godine njegov režim je u krvi ugušio socijalni protest gimnazijalaca.</s>

<s>Dok je bio u poseti Libiji Bokasa je zbačen vojnim udarom 20. septembra 1979.</s><s>Vojni udar je organizovala i pomogla Francuska.</s><s>Na vlast se vratio David Dako koji je proglasio povratak republike.</s><s>Bokasa je izbegao u Abidžan na 4 godine, pa u Francusku.</s><s>Godine 1986. vratio se u zemlju kada je čuo glasine da će biti dočekan kao Napoleon po povratku sa Elbe.</s><s>To se pokazalo kao neistina.</s><s>Bokasa je uhapšen i 1987. osuđen na smrt zbog ubistava, torture i pronevera.</s><s>Optužbe za kanibalizam su odbačene.</s><s>Kazna je kasnije preinačena u zatvorsku.</s><s>Pomilovao ga je predsednik Andre Kolingba 1993.</s><s>Bokasa je preminuo od srčanog udara 3. novembra 1996.</s>

<s>Predsednik Fransoa Bozize ga je rehabilitovao 1. decembra 2010. na 50. godišnjicu nezavisnosti zemlje.</s>

<s>Bokasa je imao ukupno 17 žena i 39 dece.</s>

<s>Reference</s>

<s>Spoljašnje veze</s>

<s>Video intervju Žana-Bedela Bokase iz egzila u Abidžanu 1983.</s>

<s>Predsjednici Srednjoafričke Republike
Srednjoafrički političari
Pučisti
Biografije, Hladni rat</s>

